ידוע שהחיים מלאי הפתעות, אבל את הזפטה שחולקה לריצ׳רד מייסון באמת אף אחד לא יכול היה לצפות. מייסון, אב לשלושה בנים, הגדול בהם בן 21, גילה בצורה מאוד אלימה וקשה כי כל חייו עד כה היו שקר. התגלית לא אמורה היתה לצאת לאור. לא מבחינת אשתו, כיום אשתו לשעבר, ונחשפה במקרה.
לפני שנתיים אובחן מייסון במחלת הסיסטיק פיברוזיס. מדובר במחלה שאחת מתופעותיה הקשות מונעת מנשאיה להפוך לאבות ללא התערבות קלינית. בדיקות חוזרות ונשנות נערכו, ובסופן הגיעה המציאות המרה: מייסון אינו אביהם הביולוגי של שלושת בניו האהובים, הגדול בהם היום בן 23, ואחריו תאומים בני 19.
מייסון עקר מלידה, ובמשך מעל 20 שנה אהב את בניו וטיפל בהם באמונה שלמה שהם יוצאי חלציו. הוא מאמין ששלושת הילדים מגיעים מאותו אב ביולוגי, אדם עמו ניהלה אשתו לשעבר רומן בן ארבע שנים בסוף שנות ה-90. האקסית התוודתה רק לפני שנתיים, כשהכל התפוצץ, כאשר התעמת עמה היא לא שיקרה, אך סירבה בכל תוקף לחשוף את זהות האב. הנישואים הסתיימו כבר לפני עשור. אלה היו גירושים קשים ויקרים, והאב שילם לה 19 מיליון שקלים. עכשיו הוא דורש אותם בחזרה, ותובע עוד כספים, בגין מרמה, ועוגמת נפש: שני בניו ניתקו עמו קשר.
מייסון הצליח לשקם את חייו והיום הוא נשוי לאישה בשם אמה ומחזיק עסק מצליח בתחום האינטרנט, אבל הוא עדיין לא התאושש מההלם, ולא בטוח שאי פעם יוכל להתאושש. "זה סרט. אתה לא יודע מי אמיתי ומי לא," הוא מסביר. "זה כאילו לגלות שאתה חי במטריקס." עורך דינו של מייסון הצהיר כי יש לבחון מחדש את כל תנאי הגירושים מאחר שכל הנסיבות השתנו, ובינתיים הושגה עסקת פיצוי ראשונית העומדת על סך של 1.200.000 שקלים. הכסף לא ירפא את המכה.
"אני סובל מאובדן ואבל," הוא אומר בכנות. "ברגע אחד גיליתי שבעצם אין לי ילדים. אילו היה לי שרביט קסם, הייתי רוצה שיהפוך אותי לאביהם הביולוגי." מייסון מתכוון לכתוב ספר על כל המהלך, ומציע עכשיו לשלם היטב למי שיפתור את החידה ויציג בפניו את הגבר עמו בגדה אשתו לפני 20 שנה. נמשיך לעקוב.